open-index/open-wikipedia-markdown huggingface dataset:
Tõnu Õnnepalu

**Tõnu Õnnepalu** (født 13. september 1962 i Tallinn) er en estisk forfatter og oversetter som også er kjent under psevdonymene Emil Tode og Anton Nigov. 

Han studerte biologi fra 1980 til 1985 på Universitetet i Tartu. Deretter var han lærer i to år på en skole på Hiiumaa før han ble referent i Estlands utenriksdepartement. Han gav ut sin første diktsamling i 1985 og har gitt ut fem diktsamlinger til sammen, den siste i 2005. 

Den første romanen var hans roman *Grenseland* fra 1993. Den har blitt oversatt til 14 språk. Han har skrevet seks romaner, den siste kom i 2002. Õnnepalu undersøker ofte temaer som homofili, isolasjon og svik. Fem av hans romaner er under psevdonymet Emil Tode. 

## Oversetter
I tillegg til å være forfatter, er Tõnu Õnnepalu også essayist og oversetter. Han har oversatt verker fra fransk til estisk av forfattere som François Mauriac, Charles Baudelaire and Marcel Proust. Han har også skrevet for det engelske magasinet Poetry Society og er rådsmedlem i Eesti Maaülikool, Estlands biovitenskapelige universitet i Tartu.

## Priser
Han har fått Baltisk Råds litterære pris, hans dikt *Inquiétude du Fini* er blitt tonesatt og fremført av et kor dirigert av den kjente estiske komponisten Erkki-Sven Tüür. Han fikk prisen Årets forfatter i Estland i 1994 av forfatterforeningen, året etter fikk han tilsvarende pris fra Estlands kulturhovedstad. 

## Referanser
Hjelpeintervensjon

**Hjelpeintervensjon** er det at en tredjemann (hjelpeintervenienten) trer inn i en verserende rettssak til støtte for en av partene.

I norsk rett kalles hjelpeintervensjon etter vedtagelsen av *Lov av 17. juni 2005 nr. 90 om mekling og rettergang i sivile tvister* (tvisteloven) «partshjelp». Det er regulert i lovens § 15-7.

Betingelsene for hjelpeintervensjon etter norsk rett er for det første at hjelpeintervenienten har en rettslig interesse av at den part han støtter vinner saken eller at hjelpeintervenienten er en organisasjon eller et offentlig organ som har som oppgave å fremme en særskilt interesse, og at saken ligger innenfor organisasjonens eller organets formål og virkeområde. Videre må saken ikke være rettskraftig hevet eller avgjort. Hjelpeintervensjon medfører at intervenienten kan anvende forsvars- og angrepsmidler, han kan føre bevis og foreta andre prosesshandlinger. Bortsett fra saksomkostninger kan han ikke tilpliktes eller tilkjennes noe.

## Referanser
Irish Rugby Football Union

**Irish Rugby Football Union**(IRFU) (irsk: *Cumann Rugbaí na hÉireann*) er en organisasjon som administrerer idretten Rugby Union i Irland. IRFU har hovedkontoret på Lansdowne Road i Dublin, ved siden av Lansdowne Road stadion som de eier. De også eier stadionene Ravenhill i Belfast og Thomond Park i Limerick.

## Historie

IRFU ble stiftet I 1879, og avdelinger ble stiftet i Leinster, Munster og Ulster. Connacht-avdelingen ble stiftet i 1886. IRFU representerer både hele øya Irland, det vil si staten og provinsen Nord-Irland, som er en del av Det forente kongerike Storbritannia og Nord-Irland. Spillere på irske rugbylandslaget kommer fra begge de to delene.

IRFU med Scottish Rugby Union og Welsh Rugby Union ble stiftemedlemmer av International Rugby Board (IRB) i 1886. Rugby Football Union, som administrerer Rugby Union i England, forbant IRB i 1890.

## Klubber og spillere

Irland per 2008 hadde nesten  aktive spillere fordelt på 205 klubber, 56 klubber i Ulster-avdelingen, 71 klubber i Leinster-avdelingen, 59 klubber i Munster-avdelingen og 19 klubber i Connacht-avdelingen. Det er også 246 skoler som spiller rugby, 107 i Ulster, 75 i Leinster, 41 i Munster og 23 i Connacht.

## Referanser


## Eksterne lenker
*
Bernard Kangro

**Bernard Kangro** (født 18. september 1910 i Antsla kommune i Võru fylke, Estland, død 25. mars 1994 i Lund) var en estisk forfatter, lyriker og forlegger. Han vokste opp i enkle kår og gikk på skole i Kitre, deretter i Antsla. Han tok gymnas i Valga før han fra 1929 til 1938 studerte litteraturvitenskap og estisk språk på Universitetet i Tartu. 

## Aktiv i Estland
I 1935 debuterte han med diktsamlingen *Sonetid*. Fra 1938 var han medlem av kunstgruppen Arbujad (sjamanene), en gruppe som prøvde å finne den dypere emosjonelle og sjelelige opplevelse av språket. Ved siden av dette virket han som journalist, blant annet i *Eesti sõna* (1942) og *Puhkus ja elurõõm* (1943). I 1943 til 1944 var han dramatiker på teateret Vanemuine i Tartu, eldste teater på estisk språk i Estland. I denne tiden var han også assistent og fra 1942 til 1944 dosent ved Universitetet i Tartu. 

## Flyktning i Sverige
Før Sovjetunionen okkuperte Estland i 1944 måtte han dra i eksil til Sverige. Der ble Kangro en av de mest ansette eksilforfattere og publisister. Først var han arkivar i Karlstad, men fra 1947 var han vitenskapelig medarbeider ved Universitetet i Lund. Fra 1950 til sin død var han også redaktør og utgiver av det estiskspråklige kulturtidsskriftet *Tulimuld* og fra 1951 direktør i det eksil-estiske forfatterforlaget *Eesti Kirjanike Kooperatiiv AB*.

## Referanser
Johann Philipp Kirnberger

**Johann Philipp Kirnberger** (1721–1783) var en tysk musikkteoretiker og komponist.

## Liv
Kirnberger fikk fiolin- og klaverundervisning fra sine tidlige barneår. Etter latinskolen i Coburg reiste han til Johann Peter Kellner i Gräfenroda for å fullføre musikkutdannelsen. En senere lærer var hofforganisten Heinrich Nicolaus Gerber i Sondershausen. Kirnberger opphold seg i Leipzig en kort stund i året 1741, og han kan ha vært elev av Johann Sebastian Bach i denne perioden, men det er ikke dokumentert.

Etter et kort opphold i Dresden var Kirnberger i Polen i årene 1741 til 1751) der han blant annet arbeidet som cembalist og kapellmester.

I 1750-årene vendte han tilbake til Tyskland for å få undervisning i fiolinspill. Etter å ha vært ansatt som fiolinist ved det kongelige kapell i Potsdam sluttet han seg til markgreve Heinrichs kapell i Rheinsberg. Fra 1758 og fram til sin død var Kirnberger komposisjonslærer for Anna Amalie von Preußen og fungerte dessuten som kapellmester og musikkrådgiver ved det prøyssiske hoff. Det var i denne tiden det meste av hans komposisjoner ble skrevet.

## Musikk og betydning
Kirnbergers kammermusikk består stort sett av fløytesonater og triosonater, og det finnes en del perler blant disse. En fløytesonate i ess-moll er sannsynligvis hans mest betydelige verk. For tiden opplever Kirnbergers musikk en renessanse.

Han var en ivrig musikksamler, og en rekke verk av J. S. Bach er bevart takket være ham. De mest kjente er den såkalte Kirnberger-samlingen med koralbearbeidelser (BWV&nbsp;690–713)

Den norsk-danske pianisten, kapellmesteren og komponisten Israel Gottlieb Wernicke studerte kontrapunkt hos Kirnberger.

## Referanser


## Kilder
* 
* 

## Litteratur
* 
* Ruth Engelhardt, *Untersuchungen über Einflüsse Johann Sebastian Bachs auf das theoretische und praktische Wirken seines Schülers Johann Philipp Kirnberger*, Erlangen 1974

## Eksterne lenker
* 
* 
* Lag en Kirnberger-polonese du også (engelsk/tysk)
11/12-75

***11/12-75*** er et konsertalbum av den norske gruppa Prudence. Opptaket er fra avskjedskonserten på Studentersamfundet i Trondhjem i desember 1975. Et dobbelt album ble utgitt  i 1976.

## Sporliste
;Side en
# «Intro» – 1:32
# «Instrumental» (Aleksandersen) – 4:40
# «Kom igjæn Kara» (Aleksandersen) – 4:12
# «What Man Has Made of Man» (Aleksandersen) – 3:18
# «Sailor Song» (Wallum) – 4:54
# «Can't Fail Blues» (Adrian Henry) – 3:49
;Side to
# «Æ e trønder Æ» (Aleksandersen) – 4:48
# «Det e Langt igjæn te Royal Albert Hall» (Aleksandersen/Elton John) – 4:46
# «Drømmen om Grisen» (Aleksandersen) – 4:10
# «På botne e vi Ganske Lik» (Wallum) – 3:21
# «Drunk and Happy» (Tysland) – 3:25
;Side tre
# «The Shape I'm In» (J.R. Robertson) – 7:02
# «Lost in the Forest» (Aleksandersen) – 5:47
# «Bilbo & Frodo» »  – 6:59
# «Under Paris' Himmel» (Vinicent/Scotto) + «Mild Grey Fog» (Aleksandersen) – 5:40
;Side fire
# «I Hope We Never Get Too Serious About the Music» – 8:14
# «I'm Freezing» (Aleksandersen) – 9:37
# «Takk te Dokk» (Aleksandersen) – 5:35

## Besetning
;Prudence
*Åge Aleksandersen – gitar, vokalist
*Per Erik Wallum – fløyte, vokalist
*Terje Tysland – gitar, trekkspill, piano, vokalist
*Kaare Skevik jr. – trommer
*Johan Tangen – mandolin, congas
*Jan Devik – bass, gitar, vokalist
** Tekniker – Rune Nordal
** Produsent - Jahn Teigen
** Co-produsent – Kaare Skevik jr. & Åge Aleksandersen
** Fotografi - Ole Johan Todnem

## Eksterne lenker
* Prudence Progrock.no
Akaniaceae

* *[[Akania]]*
* *[[Bretschneidera]]*

**Akaniaceae** er en plantefamilie i ordenen Brassicales. Den omfatter 2 arter fordelt på 2 planteslekter – *[[Akania]]* og *[[Bretschneidera]]*. De vokser i hnhv det østlige Australia, og i sørlige Kina, Taiwan og Vietnam.

Nyere studier viser at familien Bretschneideraceae med overveiende sannsynlighet er en undergupee i familien Akaniaceae.

## Eksterne lenker
* 
* http://www.mobot.org/MOBOT/Research/APweb/orders/brassicalesweb.htm#Akaniaceae MOBOT] – beskrivelse av familien.
If Only Yesterday Could Be Today, Greatest Hits

***If Only Yesterday Could Be Today, Greatest Hits*** er et samlealbum av Prudence bestående av tidligere utgitt materiale fra perioden 1972 til 1974. Albumet ble utgitt i 1976.

## Sporliste
;Side en
# «What Man Has Made of Man» (Aleksandersen)
# «Drunk and Happy» (Tysland)
# «Sailor Song» (Wallum)
# «Elsie Olivia» (Wallum)
# «North in the Country» (Wallum)
# «14 Pages» (Aleksandersen)
;Side to
# «Delbert» (Aleksandersen)
# «Lost in the Forest» (Aleksandersen)
# «Sawmill» (Aleksandersen)
# «Freezing» (Wallum)
# «Sitting Bull» (Aleksandersen)

## Personell
;Prudence
*Åge Aleksandersen – gitar, vokalist
*Per Erik Wallum – fløyte, vokalist
*Terje Tysland – gitar, trekkspill, vokalist
*Kaare Skevik jr. – trommer
*Johan Tangen – mandolin, congas
*Kjell Ove Riseth – bass

## Eksterne lenker
* Prudence Progrock.no
Emblingiaceae

* *Emblingia calceoliflora*

**Emblingiaceae** er en plantefamilie i ordenen Brassicales. Den omfatter en art – *Emblingia calceoliflora* – en urt som vokser i det vestlige Australia.

## Eksterne lenker
* 
* http://www.mobot.org/MOBOT/Research/APweb/orders/brassicalesweb.htm#Emblingiaceae MOBOT] – beskrivelse av familien.
Gyrostemonaceae

Se teksten

**Bataceae** er en plantefamilie i ordenen Brassicales. Den omfatter 18 arter fordelt over 6 planteslekter. De vokser i Australia. Artene i *Gyrostemon* er lave trær.

## Slekter og utvalgte arter
Slektene og et utvalg av artene i denne familien omfatter:
* *[[Codonocarpus]]*
* *[[Cypselocarpus]]*
* *[[Didymotheca]]*
* *[[Gyrostemon]]*
** *[[Gyrostemon australasicus]]* 
** *[[Gyrostemon brownii]]* 
** *[[Gyrostemon ditrigynus]]*
** *[[Gyrostemon osmus]]* 
** *[[Gyrostemon prostratus]]*  
** *[[Gyrostemon racemiger]]* 
** *[[Gyrostemon ramulosus]]* 
** *[[Gyrostemon reticulatus]]*
** *[[Gyrostemon sessilis]]* 
** *[[Gyrostemon sheathii]]* 
** *[[Gyrostemon subnudus]]* 
** *[[Gyrostemon tepperi]]*
** *[[Gyrostemon thesioides]]* 
* *[[Tersonia]]*
** *[[Tersonia cyathiflora]]*
* *[[Walteranthus]]*

## Eksterne lenker
* 
* http://www.mobot.org/MOBOT/Research/APweb/orders/brassicalesweb.htm#Gyrostemonaceae MOBOT] – beskrivelse av familien.
Det det va

***Det det va*** er et samlealbum av Prudence bestående av tidligere utgitt materiale fra perioden 1972 til 1975. Albumet ble utgitt i 2005.

## Sporliste

# «Mild Grey Fog»
# «Tomorrow May Be Vanished»
# «14 Pages»
# «What Man Has Made of Man»
# «Oh, Grandpa»
# «Elsie Olivia»
# «Poor Annabelle»
# «Drunk and Happy»
# «Sawmill»
# «I Hope We Never Get Too Serious About the Music So This Is a Joke»
# «Sailor Song»
# «Freezing»
# «Bells Ringing»
# «Bilbo and Frodo»
# «Kom igjæn kara»
# «På botne e vi ganske lik»
# «Æ e trønder æ»
# «Takk te dokk»

## Personell
;Prudence
*Åge Aleksandersen – gitar, vokalist
*Per Erik Wallum – fløyte, vokalist
*Terje Tysland – gitar, trekkspill, vokalist
*Kaare Skevik jr. – trommer
*Johan Tangen – mandolin, congas
*Kjell Ove Riseth – bass
*Jan Devik – bass, gitar, vokalist

## Eksterne lenker
* Prudence Progrock.no
Røyken Cykleklubb

**Røyken Cykleklubb** (**RCK**) er en norsk sykkelklubb for Røyken og Hurum kommune, men klubben har også medlemmer fra andre kommuner. Klubben ble stiftet i 1994.

Klubben fokuserer i hovedsak på landeveissykling i et mosjons- og aktiv-amatørperspektiv. I 2008 stilte de med eget lag i Styrkeprøven sin lagkonkurranse.

## Eksterne lenker
*
Koeberliniaceae

* *Koeberlinia spinosa*

**Koeberliniaceae** er en plantefamilie i ordenen Brassicales. Den omfatter 1 art – *Koeberlinia spinosa* – som vokser i det sørvestlige USA og Mexico. Arten er en busk.

## Eksterne lenker
* 
* http://www.mobot.org/MOBOT/Research/APweb/orders/brassicalesweb.htm#Koeberliniaceae MOBOT] – beskrivelse av familien.
Limnanthaceae

* Se teksten

**Limnanthaceae** er en plantefamilie i ordenen Brassicales. Den omfatter 10 arter av urter fordelt på 2 planteslekter. De vokser kun i Nord-Amerika.

## Slekter og arter
* ***[[Floerkea]]***
** *[[Floerkea proserpinacoides]]*
* ***[[Limnanthes]]***
** *[[Limnanthes alba]]*
** *[[Limnanthes bakeri]]*
** *[[Limnanthes douglasii]]*
*** *[[Limnanthes douglasii ssp. douglasii]]* (R. Br.) 
*** *[[Limnanthes douglasii ssp. nivea]]* (C.T. Mason) 
*** *[[Limnanthes douglasii ssp. rosea]]* (Hartw. ex Benth.) 
*** *[[Limnanthes douglasii ssp. sulphurea]]* (C.T. Mason) 
** *[[Limnanthes floccosa]]*
** *[[Limnanthes gracilis]]*
** *[[Limnanthes macounii]]*
** *[[Limnanthes montana]]*
** *[[Limnanthes striata]]*
** *[[Limnanthes vinculans]]*

## Eksterne lenker
* 
* http://www.mobot.org/MOBOT/Research/APweb/orders/brassicalesweb.htm#Limnanthaceae MOBOT] – beskrivelse av familien.
Tallinn domkirke

**Tallinn domkirke**, **Tallinna Toomkirik** eller **Jomfru Marias katedral i Tallinn** er den eldste kirken i Tallinn og det estiske fastlandet.

Danmark okkuperte byen i 1219, og kort tid etter dette bygget man det som har vært den første kirken på dette stedet. I 1229 kom en gruppe danske dominikanermunker fra klosteret i Ribe for å etablere et kloster i Tallinn. De startet også arbeidet med å erstatte den eksisterende trekirken med steinkirken som fremdeles står. Klosteret de etablerte ble rasert i 1233 i en konflikt mellom dansker og lokale herrer, og i den samme prosessen ble kirken gjort til katedral og viet til jomfru Maria. 

Kirken var en beskjeden kirke fram til slutten av århundret, da et storstilt byggeprosjekt ble satt i gang. Dette pågikk lenge, og man daterer velvingen i taket til slutten av 1300-tallet, mens arbeidet med kapeller og andre deler av kirken pågikk til en gang på 1400-tallet. Deler av dette som ble bygget i denne perioden, har overlevd fram til i dag.

Reformasjonen kom til Estland og Tallinn i 1524. Da ble mange kirker i byen reformert, men Domkirken ble ikke påvirket av dette, og den katolske biskopen i katedralen hadde sin stilling fram til 1561, da den ble luthersk og gjort til hovedkirke for den lutherske kirken. I løpet av det påfølgende århundret, ble noen av kapellene brukt som gravplasser, og medlemmer av menigheten gav en del kunst til kirken, som etter hvert fikk en fin kunstsamling. Alt dette gikk tapt da kirken, sammen med hele bydelen, brant ned 6. juni 1684.

Gjennoppbyggingen av kirken startet umiddelbart, og mot slutten av århundret var kirken bygd opp igjen slik den var. Man ville også bygge noen ting som man ikke hadde fått bygd før brannen, men på grunn av at landet var i krig, strakk ikke økonomien til. Vest-tårnet ble derfor ikke bygd før i 1778–79.

Interiøret i kirken er i dag i barokk stil mens selve bygget er i gotisk stil. På grunn av kirkens lange historie, kan man også finne andre stilarter i bygget.

Kirken spiller i dag en viktig rolle i den lutherske kirkens liv. For eksempel blir alle kirkens prester ordinert i kirken. 

## Eksterne lenker
* 
*  Artikkel om kirken på den lutherske kirkens hjemmesider.
Moringaceae

* Se teksten

**Moringaceae** er en plantefamilie i ordenen Brassicales. Den omfatter 12 arter av trær fordelt på en planteslekt – *Moringa*. De vokser kun i Afrika og sørlige Asia.

Moringa er rikt på næringsstoffer og har i Asia og Afrika lang tradisjon som folkemedisin. I nyere tid har disse tradisjonene blitt videreført i form av kosttilskudd med en rekke foreslåtte helseeffekter. Det foreligger imidlertid ingen dokumentert effekt av dette med unntak av bruk av moringafrø til rensing av drikkevann.

## Slekter og arter
* ***[[Moringa]]***
** *[[Moringa arborea]]*
** *[[Moringa borziana]]*
** *[[Moringa concanensis]]*
** *[[Moringa drouhardii]]*
** *[[Moringa hildebrandtii]]*
** *[[Moringa longituba]]*
** *[[Moringa oleifera]]*
** *[[Moringa ovalifolia]]*
** *[[Moringa peregrina]]*
** *[[Moringa pygmaea]]*
** *[[Moringa rivae]]*
** *[[Moringa ruspoliana]]*
** *[[Moringa stenopetala]]*

## Referanser


## Eksterne lenker
* 
* MOBOT – beskrivelse av familien.
Salvadoraceae

* Se teksten

**Salvadoraceae** er en plantefamilie i ordenen Brassicales. Den omfatter 12 arter av busker og små trær fordelt på 3 planteslekter. De vokser i Afrika og store deler av tropisk Asia.

## Slekter
* *[[Azima]]*
* *[[Dobera]]*
* *[[Salvadora]]*

## Eksterne lenker
* 
* MOBOT – beskrivelse av familien.
Setchellanthaceae

* *Setchellanthus caeruleus*

**Setchellanthaceae** er en plantefamilie i ordenen Brassicales. Den omfatter en art – *Setchellanthus caeruleus* – som vokser i Mexico.

## Eksterne lenker
* 
* http://www.mobot.org/MOBOT/Research/APweb/orders/brassicalesweb.htm#Setchellanthaceae MOBOT] – beskrivelse av familien.
Folies Bergère

**Folies Bergère** er et verdensberømt revyteater i Paris, med adresse 32 Rue Richer. Det ble innviet den 2. mai 1869. Teateret var lenge kjent for sine show med en makeløs kostymeprakt.

Folies Bergère hadde sine glansdager fra 1890 til 1920. Men det har fortsatt også etter dette, skjønt med et repertoar med gradvis mindre bruk av klestekstiler. 

Bygningen ble reist av arkitekten Plumeret i samme stil som en opera. Fasaden ble fornyet i 1929 av Pico i *[[Art déco]]-stil.

== Kjente kunstnere som har opptrådt på «Folies Bergère» ==
* [[Cléo de Mérode]], danserinne, 1875-1966 
* [[Loïe Fuller]] (Mary Louise Fuller), danserinne, debuterte her i 1892
* [[Paul Lincke]], [[kapellmester]], 1897–1899
* [[Maurice Chevalier]], sanger, debuterte her i 1909
* [[Mistinguett]] (Jeanne Bourgeois), debuterte her i 1911 og traff [[Maurice Chevalier]]
* [[Joséphine Baker]], danserinne, sangerinne
* [[Louisa Baïleche]], sangerinne
* [[Grock]] (Adrian Wettach), klovn
* [[Charlie Chaplin]] 
* [[W. C. Fields]], sjonglør den gang, senere filmskuespiller
* [[Frank Sinatra]]
* [[Charles Aznavour]]
* [[Édith Piaf]]
* [[Ella Fitzgerald]]
* [[Benny Hill]]
* [[Elton John]]
* [[Pierre Boulez]]
* [[Dalida]]
* [[Fernandel]]
* [[Johnny Hallyday]]
* [[Jean Marais]]
* [[Marcel Marceau]]
* [[Yves Montand]]
* [[Patachou]]
* [[Ginger Rogers]]
* [[Charles Trenet]]

== Galleri ==
<gallery>
Fil:FolliesBergereBoxCostume.jpg|Kostyme fra ca. 1900.
Loie Fuller Folies Bergere 01.jpeg|*La Loïe Fuller*, av [[Henri de Toulouse-Lautrec]] 1895.
Folies Bergère, Fleur de Lotus, 1893, by Jules Chéret.jpg|*Fleur de Lotus* 1893.
Affiche Folies Bergère Jolie Thero.jpg|*La Jolie Théro*.
Affiche Folies Bergère La Cavalieri.jpg|*La Cavalieri*.
Affiche Folies Bergère La Loïe Fuller.jpg|*La Loïe Fuller*1895.
Cheret, Jules - The Rainbow.jpg|*L'arc en ciel* 1896.
Fil:Edouard Manet 004.jpg|Un bar aux Folies-Bergère  av [[Édouard Manet]]1882.
</gallery>

== Filmografi ==
* [[1935]]: *Folies Bergère (film)* av [[Marcel Achard]] og [[Roy Del Ruth]] med [[Maurice Chevalier]], [[Natalie Paley]], [[Fernand Ledoux]];
* [[1956]]: *Folies-Bergère* av [[Henri Decoin]] med [[Eddie Constantine]], [[Zizi Jeanmaire]], [[Yves Robert]], [[Pierre Mondy]];
* [[1956]]: *Énigme aux Folies-Bergère* av [[Jean Mitry]] med [[Dora Doll]], [[Claude Godard]];
* [[1991]]: *La Totale* av [[Claude Zidi]] med [[Thierry Lhermitte]].

==Maleri==
Det siste berømte maleri av [[Édouard Manet]] viser en bardame på *Folies Bergère'' og er utstilt i Courtauld Institute of Art i London.
## Referanser


## Eksterne lenker
*
Fallout: New Vegas

***Fallout: New Vegas*** er et action-rollespill utviklet av Obsidian Entertainment og publisert av Bethesda Softworks i oktober 2010. *New Vegas* var det første spillet i Fallout-serien siden *[[Fallout 3]]* fra 2008 og har en rekke likheter med forgjengeren. Blant annet er spillmotoren den samme, mens kampsystemet, grensesnittet og grafikken er tilnærmet identisk. Spillets handling foregår likevel et annet sted og spillet har andre rollekarakterer enn forgjengeren.

*Fallout: New Vegas* ble gjort tilgjengelig for operativsystemet Microsoft Windows og på spillkonsollene Xbox 360 og PlayStation 3.

## Handling
Handlingen i *Fallout: New Vegas* utspiller seg i Mojaveørkenen i Nevada, California og Arizona i året 2281. Over 200 år tidligere førte manglende petroleumsressurser til en rekke hendelser, kalt «Resource Wars» («ressurskrigene»), som blant annet resulterte i oppløsningen av De forente nasjoner, USAs okkupasjon av Canada og Kinas okkupasjon av Alaska. Hendelsene kulminerte 23. oktober 2077 i en kort atomkrig mellom USA og Kina, kalt «The Great War» («Den store krigen»). Til tross for at krigen var over på to timer, var skadeomfanget enormt. Store deler av jordens befolkning ble utslettet, byer ble lagt i ruiner og sentrale myndigheter kollapset.Selv om hele USA ble lagt øde, klarte enkelte å overleve - blant annet ved å søke tilflukt i omfattende og i teorien selvforsynte tilfluktshvelv.

*I New Vegas* tar spilleren kontroll over en karakter kjent som «the Courier», en budbringer ansatt av leveranseselskapet Mojave Express for å frakte en pakke gjennom Mojaveørkenen til byen New Vegas. Underveis i oppdraget blir budringeren fanget, skutt og forlatt for å dø av en mann som stjeler pakken. Etter å ha blitt funnet av en lokal robot, Victor, får budbringeren nødvendig legebehandling av Doc Mitchell. På dette tidspunktet gis spilleren muligheten til å konstruere sin karakter gjennom valg av blant annet personlige egenskaper, evner, kjønn, alder og utseende. Etter dette slippes spilleren fri i Mojaveørkenen for å utforske og for å hevne overfallet og finne den stjålne pakken.

Mens Mojaveørkenen utforskes vil spilleren møte på en rekke ulike personer, bander og grupper av ulik størrelse. Det viser seg etterhvert at særlig tre grupper kjemper om kontrollen over området. Dette gjelder New California Republic (NCR), Caesar's Legion og New Vegas' de facto leder, Mr. House. Spilleren kan velge å støtte hvilken som helst av disse tre gruppene, eller forsøke å selv ta kontroll over området.

## Mottagelse
*Fallout: New Vegas* fikk generelt gode kritikker da det ble utgitt. Gamer.no ga spillet 9/10 poeng, mens både Dagbladet og VG ga spillet terningkast fem.

## Referanser

## Eksterne lenker
*
Tovariaceae

* *[[Tovaria pendula]]*
* *[[Tovaria fusca]]*

**Tovariaceae** er en plantefamilie i ordenen Brassicales. Den omfatter 2 arter i slekta *Tovaria*  som finnes i Latin-Amerika

Det er to arter i denne slekten og familien:

* *[[Tovaria pendula]]*
* *[[Tovaria fusca]]*

## Eksterne lenker
* 
* http://www.mobot.org/MOBOT/Research/APweb/orders/brassicalesweb.htm#Tovariaceae MOBOT] – beskrivelse av familien.
Kurt Krötzsch

**Kurt Krötzsch** (født 31. januar 1909 i Lützen, død 1943) var en tysk turner. Han representerte turnforeningen *Lütsener Turnverein* som ble etablert i 1861. 

Han var født og oppvokst i Lützen, og utdannet seg også til møbelsnekker her. Allerede da han var 5 år gammel begynte han med turn i Lütsener Turnverein. Han var en av Tysklands beste turnere da han var aktiv, og utmerket seg spesielt i frittstående.

Han var med i ett  turn-VM for Tyskland. Dette var i VM 1934 i Budapest, der han var med på det tyske laget som fikk bronse i lagkonkurransen. I tillegg fikk han bronse i frittstående individuelt, bak de to sveitsiske turnerne Georges Miez og Eugen Mack. Han var bare 0,1 poeng fra sølvmedaljen.  

Han fikk ingen OL-deltakelser i sin karriere. OL 1936 kunne han ikke delta i på grunn av skade. Han gjorde deretter grundige forberedelser til OL 1940 i Tokyo, men denne olympiaden ble avlyst på grunn av 2. verdenskrig. 

På nasjonalt nivå er han tysk mester sammenlagt tre ganger; i 1931, 1933 og 1940. Han vant også gull i bøylehest i 1940, og frittstående i 1940 og 1942. 

Krötzsch døde i 1943, under 2. verdenskrig, der han ble funnet død på slagmarken. 

30. september 2006, over 60 år etter sin død, ble Krötzsch hedret i sin hjemby Lützen, da byens nye turnhall ble satt opp og oppkalt etter ham. Både ordfører Maik Reichel og den tidligere OL-mesteren i turn, Klaus Köste talte ved åpningen av hallen, og hyllet Krötzsch for sine resultater som turner. 

## Referanser
Dream Deceivers

***Dream Deceivers*** er en dokumentar fra 1992 om rettssaken etter et selvmord og et selvmordsforsøk som ble påstått utløst av musikken til Judas Priest.

Dokumentaren forteller historien om to tenåringer som skjøt seg selv i hodet i Reno, Nevada med et haglegevær i 1985. Ray Belknap (19) døde mens den andre, James Vance (20), overlevde sterkt maltraktert. Han begikk selvmord tre år senere med en overdose smertestillende tabletter. I 1990 ble Judas Priest stilt for retten da det ble påstått at de hadde skulte beskjeder i musikken som skulle få fans til å begå selvmord. Det var på sporet «Better By You, Better Than Me» fra musikkalbumet *[[Stained Class]]* (1978) det ble påstått at det ble sagt «Do it – Do it» (*gjør det – gjør det*). Sangen er opprinnelig fra bandet Spooky Tooth og ble skrevet av keyboardisten i bandet, Gary Wright.

Dokumentaren er produsert av David Van Taylor, og den følger rettssaken samt har intervjuer med James Vance, foreldrene, og flere. Saken ble tilslutt avvist, og ingen dom ble gitt

## Medvirkende
* K.K. Downing – (Judas Priest)
* Rob Halford – (Judas Priest)
* Ian Hill – (Judas Priest)
* Glenn Tipton – (Judas Priest)
* Scott Travis – (Judas Priest)
* James Vance

## Referanser


## Eksterne lenker
*
Snorre Gundersen

**Snorre Bernt Gundersen** (født 1947) er en norsk tidligere lærer, offentlig tjenestemann og politiker (H). Han var visepresident i Norges Røde Kors 2014–2017.

Han ble født og vokste opp på Skogn som sønn av verkstedarbeider og faglærer Johannes Gundersen og hustru Eva Reinsborg. Faren var jerndreier ved Nyengets mekaniske verksted og stiftet Levanger og Verdal jern- og metallarbeiderforening.

Han gikk Levanger lærerskole, og begynte i 1973 å undervise ved skolen i Follafoss i Verran kommune. Gundersen var undervisningsinspektør 1976–1987 og pedagogisk konsulent 1986–1991, deretter skolesjef i kommunen 1991–1995, assisterende rådmann og kommunalsjef for oppvekst 1995–2010 og rådgiver i rådmannens stab 2010–2011.

I sin ungdom var han med i AUF, men meldte seg senere inn i Høyre. Han var medlem av Verran kommunestyre og formannskap 1980–1987, medlem av Nord-Trøndelag fylkesting 1992–2003, medlem av fylkesutvalget 1995–2003 og leder i Høyres fylkestingsgruppe 1995–2003. Han var formann i Nord-Trøndelag Høyres fylkesstyre 1985–2000. Gundersen søkte ikke renominasjon til fylkestinget foran valget i 2003, etter et sykdomstilfelle.

Gundersen var Høyres 1. vararepresentant til Stortinget fra Nord-Trøndelag 1989–1993, og møtte fast for statsråd Wenche Frogn Sellæg 1989–1990. Gundersen satt i Stortingets forsvarskomité. Gundersen var Høyres 1. kandidat til Stortinget fra Nord-Trøndelag i 1997 og 2001, men ble ikke valgt.

Av andre offentlige verv har Gundersen vært styreleder i Nord-Trøndelag Elektrisitetsverk 1987–2001 og styreleder i Statens nærings- og distriktsutviklingsfond 1999–2003.

I 2017 ble han tildelt Norges Røde Kors’ fortjenstmedalje.

## Referanser


## Eksterne lenker
*
Belønningen

***Belønningen*** er en norsk dramafilm fra 1980 med Rolf Søder i hovedrollen. Filmen handler om en hjemløs alkoholiker som får et ublidt møte med en gammel kjenning som var krigsprofittør under andre verdenskrig.

Filmen ble vist på NRK  i 1985 og i 2011.

## Handling
Filmen handler om Reidar (Rolf Søder), som under krigen var involvert i illegalt arbeid. Etter krigen har det gått galt for ham; han sliter med nerver, drikker mye og betraktes som en boms. En dag mens han og kameratene henger utenfor polet for å få noen til å kjøpe sprit for seg, går han rett på Sverre (Joachim Calmeyer), og flasken knuses. Sverre og Reidar var begge i byggebransjen under krigen, men forskjellen er at Sverre tok arbeid for tyskeren, tjente gode penger og har fortsatt å gjøre det godt i etterkrigs-Norge. Reidar kjenner igjen Sverre, de havner i håndgemeng og politiet kobles inn.

Journalisten Unni (Tone Danielsen), som tilfeldigvis er vitne til slagsmålet, begynner å interessere seg for denne saken. Hun drar hjem til Ann (Elsa Lystad), Reidars ekskone, for å høre mer om det som skjedde under krigen.

Sverre og Reidars historier nøstes nå opp og i denne prosessen presenteres vi for deres familier og for etterkrigshistorien i Norge, og får en presentasjon av makt og avmakt som ikke nødvendigvis er flatterende for Norge.

## Utmerkelser
* Rolf Søder fikk i 1981 Filmkritikerprisen for sin rolle i *Belønningen*.
* Filmen ble av norske Norske Kinosjefers Forbund kåret til den beste norske filmen laget i 1980. Utmerkelsen, den såkalte «Sølvklumpen», ble overrakt sommeren 1981.
* Filmen fikk sølvpris ved den 12. internasjonale filmfestivalen i Moskva i 1981. Festivalkomitéens begrunnelse var blant annet at «*Belønningen* er en seriøs, antifascistisk og antimillitaristisk film, og at den hjelper til med å skille løgn fra sannhet.» Særlig Rolf Søders prestasjoner i filmen ble trukket frem.

## I rollene
* Rolf Søder – Reidar
* Joachim Calmeyer – Sverre Nordvåg
* Elsa Lystad – Ann
* Tone Danielsen – Unni
* Nils Sletta – Rune
* Svein Sturla Hungnes – Terje
* Lars Andreas Larssen – Terje
* Bente Børsum – Elisabeth Nordvåg
* Per Erling Dahl – Fossum
* Morten Søder – Reidar som ung
* Kirsten Hofseth – Ann som ung

## Referanser


## Eksterne lenker
*
Vladimir Komarov

**Vladimir Komarov** (1927–1967) var en kosmonaut fra Sovjetunionen.

Han var med på sovjetiske romfartøyet Voskhod 1 som ble skutt opp i 1964. Deretter ble han valgt ut til solopilot på romfartøyet Sojuz 1, på fartøyets første bemannede testflyging. Sojuz&nbsp;1 ble skutt opp i rommet den 23.&nbsp;april 1967. Da han ble valgt ut som solopilot for Sojuz&nbsp;1 hadde ingen sovjetiske kosmonauter før ham fløyet i verdensrommet to ganger. 

Han døde da Sojuz 1 skulle lande etter endt tur i verdensrommet. En fallskjermfeil førte til at Soyuz-kapselen hans krasjet i bakken etter at han kom inn igjen 24. april 1967, og han ble det første mennesket som døde under en romferd.

## Referanser
Grand Theft Auto IV: The Lost and Damned

***Grand Theft Auto IV: The Lost and Damned*** er den første av to planlagte episodiske utvidelsespakker utviklet for Xbox 360-versjonen av videospillet *[[Grand Theft Auto IV]]*, utviklet av Rockstar North. Spillet ble utgitt 17. februar 2009 av Rockstar Games.

Handlingen finner sted i samme setting som ble brukt for Grand Theft Auto IV: En fiktiv amerikansk metropol kalt Liberty City (løst basert på New York City) og nabo-området Alderney, som var løst basert på New Jersey. Spillet er lagt til et tredjepersonsperspektiv, og inkluderer nye våpen og kjøretøy som tidligere spill i serien ikke brukte. Dette inkludert spillerens skreddersydde motorsykkel, muligheten til å tilkalle hjelp fra andre medlemmer av Lost MC, og ekstra aktiviteter og jobber som ikke er en del av selve handlingen - inkludert gjeng-krig mot konkurrerende gjenger eller racer-løp med motorsykkel.

På grunn av spillerens posisjon i Lost MC, kan han ledsages gjennom enkelte oppdrag og gjeng-krig av en gruppe motorsyklister som, hvis de overlever gjennom hele oppdraget, kan forbedre seg og få erfaring og dermed bli mer kampherdede til senere oppdrag eller gjeng-konflikter. Hvis en motorsykkel til enhver tid blir drept under et oppdrag eller gjeng-konflikt, kan de bli erstattet av en annen karakter før det neste oppdraget. Johnny kan også motta ytterligere støtte fra to medlemmer fra The Lost som heter Terry og Clay. Terry kan sørge for våpen og rustning til Johnny. Men Clay kan levere en motorsykkel etter spillerens eget valg direkte til spilleren.

## Handling
I 2008 blir Billy Gray, president for motorsykkel-klubben Lost MC i Alderney, ønsket velkommen av andre gjeng-medlemmer etter å ha blitt løslatt. Visepresident Johnny Klebitz er ivrig etter å gjenoppta deres tidligere virksomhet, irriterer Billy ham ved å bryte en våpenhvile som Johnny tidligere hadde arrangert med klubbens rivaler, dødens engler. Når et annet gjeng-medlem, Jason Michaels, blir drept legger Billy skylden på dødens engler til tross for mangelen på konkrete bevis. Han gir deretter gjengen ordre om å brenne ned fiendens klubb-hus som gjengjeldelse.

Spilleren møter også karakterer som Niko Bellic og Playboy X, to medarbeidere av narkotika-selger Elizabeta Torres. Avtalen avsløres raskt som et bakhold fra politiet, men Johnny klarer så vidt å unnslippe med en narkotika-forsendelse. I løpet av denne tiden gir Johnny også bistand til en korrupt politiker Thomas Stubbs III, som trenger hjelp med sin valgkamp. Når triadene angriper en del av gjengen, blir de tvunget til å forlate narkotikaen de forsøkte å selge for å unnslippe, men Billy blir arrestert av politiet i løpet av kaoset. Johnny overtar som klubb-president, men sliter med å skaffe nok penger for deres videre aktiviteter. Samtidig hjelper han også sin tidligere kjæreste Ashley Butler, med å betale gjeld hun skylder til en russisk gangster Dimitri Rascalov.

## Eksterne lenker

*
Joar Grøtting

**Joar Olav Grøtting** (født 4. januar 1955 på Lund i Nord-Trøndelag) er en norsk forretningsmann og politiker (H).

Han er sønn av gårdbruker Brynjar Grøtting og hustru Edith Bordevik på Lilleenget på Lund. Faren var også jordskiftemann og innvalgt i Kolvereid kommunestyre for Arbeiderpartiet.

Han har yrkeserfaring som journalist, lærer, selger og bedriftsleder, samt utdannelse og praksis fra Hæren med grad av major 1972–1984. Han var daglig leder i Multidata Kolvereid AS 1987–2004 og frilansjournalist for blant andre *[[Namdalsavisa]]*, *[[Villmarksliv]]* og *[[Jakt & Fiske]]* i 2004. Grøtting er eier og daglig leder i Rense- og miljøteknikk AS på Kolvereid fra 2002.

Han var i 1974 med på å etablere Vikna Unge Høyre, hvor han var styremedlem i ett år. Han har ledet Nærøy Høyre i flere år, og var nestleder i Nord-Trøndelag Høyre 2001–2004 og leder 2004–2008. Grøtting var medlem av Nærøy kommunestyre og leder i Høyres kommunestyregruppe 1999–2015, medlem av Nord-Trøndelag fylkesting 2003–2011 og leder i Høyres fylkestingsgruppe 2007–2011. Han var Høyres 1. kandidat i Nord-Trøndelag ved stortingsvalget i 2005 samt 2. vararepresentant 2009–2013. I 2019 ble han leder i Namsos Høyre.

Grøtting var styremedlem i Helse Midt-Norge 2008–2012. 

## Referanser


## Eksterne lenker
*
Tor Erik Jensen

**Tor Erik Jensen** (født 1949) er en norsk politiker (H) fra Steinkjer.

Han var medlem av Steinkjer kommunestyre og formannskap 1995–2007 og varaordfører 1995–2003. Han var vara til Nord-Trøndelag og senere Trøndelag fylkesting i flere perioder, Nord-Trøndelags fylkesråd for samferdsel, økonomi og regional planlegging 2007–2011 og fylkesråd for samferdsel og miljø 2011–2015. Han har vært leder i Steinkjer Høyre og 1. nestleder i Nord-Trøndelag Høyre.

Han er pensjonert major fra Hæren og tjenestegjorde det meste av sin karriere på Steinkjersannan. Jensen har vært leder for Innherred befalsforening. Fra 1991 til 1992 hadde han permisjon fra Hæren for å arbeide som fylkessekretær i Nord-Trøndelag Høyre.

Han var en habil fotballspiller i 1970-årene, som målvakt for Steinkjer Fotballklubb, som da spilte i de øverste divisjonene i norsk fotball. Han har også vært trener for flere klubber i lavere divisjoner.

## Referanser


## Eksterne lenker
* 
*
Aleksandr Nevskij-katedralen (Tallinn)

**Aleksandr Nevskij-katedralen** er en russisk-ortodoks kirke i gamlebyen i Tallinn i Estland. 

Mikhail Preobrazhensky tegnet kirken i en typisk nyrussisk stil. Kirken er bygd mellom 1894 og 1900, i perioden da landet var en del av det russiske imperiet. Aleksandr Nevskij-katedralen er den største og fineste ortodokse kirken i byen. Den er dedisert til helgenen Aleksandr Nevskij som vant slaget i 1242 om isen på Peipus som i dag ligger på grensen mellom Russland og Estland. Den siste russiske patriarken, Aleksej II, startet prestegjerningen sin i denne kirken. 
  
 Aleksandr Nevskij-katedralen kroner toppen av Toompea hvor legenden forteller at folkehelten Kalev er gravlagt. Det må òg sies at det finnes flere andre legender om plasser i Estland der Kalev kan være gravlagt. Styresmaktene i landet planla å rive katedralen i 1924, men vedtaket ble aldri gjennomført. Kirken har blitt restaurert etter at Estland ble selvstendig fra Sovjetunionen i 1991.

## Eksterne lenker
*
Lorentzen (slekt)

**Lorentzen**  er flere norske slekter:
*Lorentzen (slekt fra Sjælland)
*Lorentzen (slekt fra Tautra)
*Lorentzen (slekt fra Skottland)
Lorentzen

**Lorentzen** er et vanlig etternavn i Norge. Per januar 2020 var det  med etternavnet Lorentzen i Norge. Navnet er et patronymikon, og betyr sønn av Lorents. Det er bl.a. navnet på den norske slekten Lorentzen fra Holmestrand (opprinnelig Danmark), med bl.a. Øivind Lorentzen og Erling Lorentzen som kjente medlemmer.

## Slekter
Lorentzen kan vise til flere norske slekter:
*Lorentzen (slekt fra Sjælland)
*Lorentzen (slekt fra Tautra)
*Lorentzen (slekt fra Skottland)

## Andre kjente personer med etternavnet Lorentzen
* Annemarie Lorentzen (1921&ndash;2008), lærer, politiker og diplomat
* Christian August Lorentzen (1749&ndash;1828), dansk kunstmaler
* Erik Finn Lorentzen (1921&ndash;2010), norsk flyger og skipsreder
* Erling Lorentzen (1923&ndash;2021), norsk skipsreder og industrigründer
* Frithjof Hunter Lorentzen (1896&ndash;1965), norsk skipsmegler og fekter
* Gustav Lorentzen (1947&ndash;2010), norsk musiker, komiker, forfatter og programleder
* Gustav Fredrik Lorentzen (1915&ndash;1995), norsk dr.techn.
* Hans Bie Lorentzen (1877&ndash;1928), norsk ingeniør, industrileder og grosserer
* Harald Lorentzen (f. 1944), norsk friidrettsutøver (bror til Reidar)
* Henriette Bie Lorentzen (1911&ndash;2001), journalist, litteraturhistoriker, feminist og motstandskvinne
* Haakon Lorentzen (f. 1954), norsk forretningsmann
* Håkon Lorentzen (fotballspiller) (f. 1997), norsk fotballspiller
* Håvard Lorentzen (f.1992), norsk sprint-skøyteløper
* Ingrid Lorentzen (f. 1972), norsk ballettdanser og ballettsjef
* Jørgen Lorentzen (f. 1956), norsk litteraturviter
* Oluf Lorentzen (1858&ndash;1921), norsk forretningsmann
* Peter A. Lorentzen (f. 1958), norsk oversetter og musiker
* Pål W. Lorentzen (f. 1941), norsk høyesterettsadvokat
* Reidar Lorentzen (f. 1956), norsk spydkaster (bror til Harald)
* Øivind Lorentzen (1881&ndash;1980), norsk skipsreder og skipsfartsdirektør
* Øyvind Bie Lorentzen (1905&ndash;1984), norsk forretningsmann, lektor og motstandsmann

## Referanser
Klinisk

**Klinisk**, betyr det som foregår i klinikk, f.eks en avdeling på et sykehus. Det omfatter alt som er direkte rettet mot pasienten, uten å trekke inn laboratorieundersøkelser og liknende.
Å jobbe klinisk vil derfor si at man ikke sitter på et kontor og leser seg til kunnskap, men at man observerer og samhandler med pasienten.

Eksempel på bruk av klinisk:

**Klinisk [[diagnose]]**, man stiller en diagnose kun basert på det man observerer, den baseres ikke på laboratorieresultater.

**Klinisk [[psykologi]]**, psykologisk vitenskap og praksis som tar seg av forebygging, kartlegging, forståelse og behandling av mennesker med psykologiske problemer.

**Klinisk utprøving**, et system der man tester f.eks. medisiner på to likeartede grupper, der den ene gruppen får virksom medisin og den andre gruppen får tabletter uten virkning (placebo). Etter et gitt tidsrom sammenlikner man gruppenes resultater.

## Referanser
Eyre Highway

**Eyre Highway** er en hovedvei i Australia som knytter sammen delstatene Vest-Australia og Sør-Australia. Den er oppkalt etter utforskeren Edward John Eyre. Den er 1&nbsp;675&nbsp;kilometer lang og er en del av Australias *[[Highway 1 (Australia)|Highway 1]]*, som går mellom Perth og Adelaide.

Veien begynner i Norseman og ender i Port Augusta. Den går langs kysten av Australbukta, i den sørlige utkanten av Nullarbor-sletta. Parallelt med veien, men rundt 150 til 200 kilometer lenger nord, går den Transaustralske jernbanen.

Langs veien ligger stedene Balladonia, Cocklebiddy, Eucla, Ceduna, Wudinna og Kimba.

Mellom Balladonia og Caiguna ligger den trolig lengste rettlinjende veistrekningen i verden, med 146,6 kilometer uten en eneste sving.

Enkelte deler av veien fungerer også som flystriper for flystriper for Royal Flying Doctor Service of Australia, på grunn av mangelen på andre landingsmuligheter.
Marg (typografi)

**Marg** (latin: *margo*) er den ubeskrevete avstanden, randen, mellom sidekanten og teksten på en side. I aviser, tidsskrifter og bøker er det marg på alle sider av et ark med en bestemt avstand. Det kan også være en marg bare for utregninger og tilleggsillustrasjoner, noe som for det meste brukes av ingeniører og matematikere.

## Referanser
Arnstad vestre

**Arnstad vestre** (gnr. 40/1) er en gård i Arnstadåsen på Skatval i Stjørdal kommune. Eiendommen er på 335 dekar, hvorav 135 er dyrket mark. Melkeproduksjonen på gården opphørte i 1973, og jorda blir bortforpaktet til Myhr vestre (gnr. 39/1) og Arnstad østre (gnr. 40/2). Opprinnelig mastu ble ombygd/restaurert til kårbolig i 1972, mens en gjennomgående vindusutskiftning ble gjennomført på hovedbygningen i 1986. Denne ble så fullrestaurert i 1991. Gården er kjent for å være hjemsted til Arnstad-slekten, en slekt bestående av flere prominente Senterparti-politikere fra mellomkrigstiden og frem til i dag.

## Brukere
Første nevnte bruker er Peder Olsen Arnstad (død 1809) som bygslet halve gården i 1756. Han kjøpte den i 1762. J.M. Schultz tok igjen gården på odel året etter, men solgte den til Peder O. Arnstads sønn, Peder P. Arnstad, i 1769. Hans tippoldebarn, Peder Arnstad, drev senere gården, og fikk blant andre sønnene Per Magnar Arnstad, Ola Arnstad og Arne Arnstad. Arnes to døtre, Eli Arnstad og Marit Arnstad, har begge vært fremtredende politikere og næringslivsledere. Eli Arnstad har overtatt gården. Olas datter Ellen Arnstad er forlagsredaktør i Allergruppen og har vært sjefredaktør i bladet *[[Henne]]* siden starten i 1994.

## Kilder
*Olav Vinge (red.): *Skatval : Gårds- og slektshistorie*, bind II (2001), s. 8–9.
Watchet

**Watchet** er en liten havneby, verdslig sogn og valgkrets i det seremonielle grevskapet Somerset. Byen ligger 24&nbsp;km vest for Bridgwater, 24&nbsp;km nordvest for Taunton, og 14&nbsp;km øst for Minehead. Byen ligger ved munningen av elven Washford i Bridgwaterbukten som er en del av Bristolkanalen. Den er lokalisert i utkanten av nasjonalparken Exmoor. Sognet omfatter grenden Beggearn Huish. Ved folketellingen i 2011 hadde byen en befolkning på 3 785 innbyggere.

Den eldste bosetningen kan vært jernalderens bygdeborg Daw's Castle. Deretter flyttet innbyggerne til munningen ved elven hvor en liten havn utviklet seg. De ble angrepet av norrøne vikinger på 900-tallet. Handel førte til at havnen langsomt vokste til tross for ødeleggelser fra harde stormer. Senere ble det importert og eksportert varer fra Wansbrough Paper Mill fram til 1800-tallet da denne vokste med eksport av jernmalm som ble fraktet inn fra Brendon Hills via West Somerset Mineral Railway, hovedsakelig til Newport for videre transport til jernverket Ebbw Vale Steelworks. Jernbanen West Somerset Railway var også knyttet til byen og havnen, og fraktet varer og folk fra Bristol. Handelen med jernmalm ble redusert og opphørte tidlig på 1900-tallet. Havnen fortsatte med mindre kommersiell handel fram til år 2000 da den ble omgjort til en småbåthavn.

Kirken er dedikert til den hellige Decuman, som det er antatt døde her en gang rundt 706. Han er en lokal mytisk helgen som kom seilende på en flåte og brakte med seg kristendommen til Somerset. En gammel kirke ble reist ved Daw's Castle og en nyere kirke ble bygget på 1400-tallet. Det er flere graver og monumenter til landeieren John Wyndham og hans familie fra 1600-tallet som eide storgodset. Samuel Taylor Coleridges dikt *[[The Rime of the Ancient Mariner]]* (1798), som ble skrevet i dette området, er feiret på en statue ved havnen.

## Referanser


## Litteratur
* Adkins, Lesley; Adkins, Roy (1992): *A Field Guide to Somerset Archaeology*. Wimborne, Dorset: Dovecote Press. ISBN 978-0946159949.
* Aston, Michael (1982): *The Archaeology of Somerset*, red. Ian Burrow, ISBN 978-0861830282.
* Berryman, David (2006): *Somerset airfields in the Second World War*. Newbury: Countryside Books. ISBN 1-85306-864-0.
* Body, Geoff; Gallop, Roy (2015): *Any Muddy Bottom: A History of Somerset's Waterborne Trade*. History Press. ISBN 9780750961639.
* Carter, E. (1959): *An Historical Geography of the Railways of the British Isles*. Cassell.
* Farr, Grahame (1954): *Somerset Harbours*. Christopher Johnson.

## Eksterne lenker
* 
* Watchet Town Council
* Visit Watchet
*
Jules Olitski

**Jules Olitski** (født Jevel Demikovski 27. mars 1922 i Snovsk i Tsjernihiv oblast i Ukraina, død 4. februar 2007) var en amerikansk abstrakt maler, grafiker, skulptør og lærer.

Olitskis lerreter fra 1950-tallet var malt i tjukk impasto; i dem fra 1960-tallet har det skjedd en avgjørende forandring i form av sprayete, flekkede lerreter, *[[color-field painting]]* «fargefeltmalerier» med store, hele former og klare farger, for eksempel *High a Yellow* (1967). Hans atmosfæriske og lysfylte malerier betoner bildets flate overflate og hjørner.

## Referanser
Branäs

**Branäs** er et vintersportssted vest for Dalby og Klarälven i Torsby kommune i nordre Värmland.
 
Ved restauranten Ladan på toppen starter de fleste av Branäs sine langrennsløyper; flere går rundt og over de nærliggende myrene og strekker seg totalt over 28 km. På samme sted starter også snøscooter- og hundespannsfari. 

Vest for skistedet ligger naturreservatet Branäsberget.

Gondolen i Branäs.jpg|Gondolheisen
Branas.JPG|En av nedfartene i alpinanlegget.
Branäs - bron 01 april 2023.jpg|Skibro (127 m) fra 2007 mellom de to toppene.


## Eksterne lenker
*